koutsakis_siamouris

Σιαμούρης Αναστάσιος (Α.Μ. 1115200800175) (wiki- galitsios7)
=__**Τίτλος Μαθήματος: Υλικό Υπολογιστή - Η μητρική πλακέτα**__=

=
Το σχέδιο μαθήματος ολοκληρώνεται σε 2 διδακτικές ώρες. Την πρώτη διδακτική ώρα η διδασκαλία επικεντρώνεται στην μητρική πλακέτα σαν έννοια και δίνει βάση στην γενικότερη αρχιτεκτονική της αλλά και την σημασία της για την λειτουργία του υπολογιστή. Επίσης θα αναφερθούμε στις βάσεις της μνήμης και του επεξεργαστή. Η δεύτερη διδακτική ώρα θα επικεντρωθεί εκτενέστερα στην σημασία της μητρικής πλακέτας, θα αναλυθούν οι διάφορες τυποποιημένες μορφές μητρικής πλακέτας που κυκλοφορούν στο εμπόριο (AT, AT-Baby, ATX, ATX-Baby, LPX) και οι διαφορές τους, Στό τέλος κάθε διδακτικής ώρας θα δοθεί στους μαθητές μία άσκηση σε μορφή εργασίας Web 2.0 η οποία με αρκετά ευχάριστο τρόπο θα υποδυκνύει κατά πόσο οι μαθητές έχουν κατανοήσει τις βασικές έννοιες των όσων διδάχτηκαν στην κάθε διδακτική ώρα. Στό τέλος θα δοθούν συνολικά 2 φύλλα εργασιών με επαναληπτικές ασκήσεισ και ασκήσεισ κατανόησης, τα οποία θα ολοκληρώνουν την διδασκαλία του κομματιού αυτού του υλικού υπολογιστή.=====

=
Η μητρική πλακέτα είναι σίγουρα ένα από τα σημαντικότερα υποσυστήματα του υπολογιστή καθώς πάνω σε αυτήν εγκαθίστανται όλες οι περιφερειακές συσκευές, καθορίζει τον τύπο του επεξεργαστή που μπορεί να έχει ο υπολογιστής και της μνήμης που μπορεί να χρησιμοποιηθεί. Άρα είναι σημαντικότατο να μπορεί ο μαθητής να αναγνωρίσει μια μητρική πλακέτα αλλά και να κατέχει σημαντικές πληροφορίες γύρω από αυτήν, όπως:=====
 * =====την χρήση της μητρικής πλακέτας=====
 * =====την λειτουργία και την αρχιτεκτονική της=====
 * =====το πως ο διαφορετικός τύπος μητρικής πλακέτας περιορίζει τους τύπους επεξεργαστή που υποστηρίζονται=====
 * =====τα υποσυστήματα από τα οποία απαρτίζεται=====
 * =====τις βασικές τυποποιημένες μορφές μητρικής πλακέτας=====

=
Οι μαθητές είναι απαραίτητο να γνωρίζουν τις βασικές αρχές χρήσης των υπολογιστών και της λειτουργίας τους. Τα πιο βασικά από αυτά που χρειάζονται για την καλύτερη κατανόηση του μαθήματος, διδάσκονται στο πρώτο κεφάλαιο του βιβλίου **//Υλικό Υπολογιστών//** που διδάσκεται στην Α τάξη του Τ.Ε.Ε. στον τομέα πληροφορικής-δικτύων. Απαραίτητη κρίνεται και η βασική εξοικοίωση των μαθητών με την αγγλική γλώσσα και κάποιες ορολογίες πληροφορικής καθώς για πολλές από τις έννοιες που αναφέρονται στο βιβλίο δεν υπάρχει ελληνική μετάφραση.=====

=
Το παρόν σχέδιο μαθήματος όπως προείπαμε περιλαμβάνει 2 διδακτικές ώρες μαθήματος. Για την καλύτερη διδασκαλία του μαθήματος θα χρησιμοποιηθούν εργαλεία Web 2.0 τόσο σε κάθε διδακτική ώρα όσο και συνολικά στο τέλος για επιβεβαίωση της κατανόησης των όσων διδάχτηκαν. Να σημειωθεί εδώ ότι για την καλύτερη παρουσίαση και κατ' επέκταση κατανόηση των εννοιών θα χρησιμοποιηθεί το Web 2.0 εργαλείο [|SlideShare] με το οποίο έχουμε φτιάξει ένα αρχείο pdf που συνοπτικά αναφέρει τα όσα πρόκειται να διδαχτούν οι μαθητές σε εκείνη την διδακτική ώρα. Επίσης όπως είπαμε για την ευκολότερη και πιο διασκεδαστική κατανόηση των εννοιών δημιουργήσαμε 2 σταυρόλεξα στα οποία ζητούνται οι όροι και οι ορισμοί που θα διδαχθούν την εκάστοτε ώρα, δημιουργημένα με το εργαλείο [|Kubbu].=====
 * =====1η διδακτική ώρα (διάρκεια 45'): Στην πρώτη ώρα διδασκαλίας θα δοθούν οι απαραίτητοι αρχικοί ορισμοί για το τι είναι η μητρική κάρτα και τα βασικά υποσυστήματα της. Θα ασχοληθούμε με τα μέρη, την σημασία και την λειτουργία της μητρικής πλακέτας. Στη συνέχεια θα αναπτύξουμε τις βάσεις μνήμης και του επεξεργαστή, αλλά θα κάνουμε και μια πρώτη αναφορά στις θύρες επέκτασης της μητρικής κάρτας, με τις οποίες θα ασχοληθούμε πιο αναλυτικά στην 2η διδακτική ώρα. Όλα αυτά θα παρουσιαστούν σε συνδυασμό με το αρχείο [|pdf]. Στο τέλος θα γίνει σύντομη ανασκόπηση για τυχόν παρεξηγήσεις κάποιας έννοιας από πλευράς των μαθητών, και επίλυση του [|σταυρόλεξου].=====
 * =====2η διδακτική ώρα (διάρκεια 45'): Σε αυτή την ώρα διδασκαλίας θα ξεκινήσουμε με μια σύντομη επανάληψη σε κάποιες από τις έννοιες που αναφέρθηκαν στο προηγούμενο μάθημα η οποία όμως επανάληψη θα γίνει με τη μορφή αλληλεπίδρασης με τους μαθητές, με ερωταποκρίσεις. Στη συνέχεια θα προχωρήσουμε στην καινούρια ύλη που θα διδαχτεί, η οποία θα περιλαμβάνει τις υποδοχές περιφερειακών μονάδων και στα όσα είναι ενσωματωμένα στη μητρική πλακέτα όπως οι σειριακές και οι παράλληλες θύρες, ο ελεγκτής του πληκτρολογίου και η θύρα για ποντίκι. Παράλληλα θα αναφερθοούμε στις υποδοχές προέκτασης PCI, AGP και IDE, στο ρολόι πραγματικού χρόνου και βεβαίως στις τυποποιημένες μορφές της μητρικής πλακέτας όπως ΑΤ, ΑΤΧ και LPX. Όλα αυτά πάλι με την βοήθεια του [|pdf] που δημιουργήσαμε, το οποίο ακολουθείται από [|σταυρόλεξο κατανόησης εννοιών].=====

=
Χρησιμοποιήθηκαν δύο αντικείμενα Web 2.0 το [|SlideShare], το οποίο είναι εργαλείο για upload pdf, slides, αρχείων word και άλλων τύπων παρουσιάσεων τα οποία περιέχουν συνοπτικά τις γνώσεις που οι μαθητές χρειάζεται να διδαχτούν. Επίσης χρησιμοποιούμε το εργαλείο [|Kubbu], το οποίο δημιουργεί τα σταυρόλεξα που θα δοθούν μετά από κάθε διδακτική ώρα.=====

=
Για την πληρέστερη κατανόηση και αφομοίωση του μαθήματος δημιουργήθηκαν 2 φύλλα αξιολόγησης τα οποία εξετάζουν την ικανότητα του μαθητή να ξεχωρίσει τις βασικές έννοιες του μαθήματος αλλά και το κατά πόσο όντως έχει μάθει αυτά που χρειάζεται για να θεωρηθεί ότι έχει γίνει μια σωστή εισαγωγή στην μητρική πλακέτα και στις έννοιες που την αποτελούν. Τα φύλλα εργασίας φτιάχτηκαν με το εργαλείο Web 2.0 [|ProProfs]. Τα φύλλα εργασίας παρουσιάζονται ως εξής:=====
 * =====[|Φύλλο εργασίας 1] το οποίο περιέχει ερωτήσεις πολλαπλής επιλογής.=====
 * =====[|Φύλλο Εργασίας 2] το οποίο περιέχει ερωτήσεις σωστού/λάθους και ανάπτυξης.=====

=
Στη σύγχρονη εποχή το κλασσικό σχέδιο διδασκαλίας που υπήρχε μέχρι τώρα με τον καθηγητή που παραδίδει και τους μαθητές που ακούνε πλέον δεν αποδίδει. Η πληθώρα των εννοιών που καλείται ο μαθητής να κατανοήσει, αλλά και η πολυπλοκότητα τους αφού πολλές από αυτές είναι νέες και αφορούν τεχνολογικά δεδομένα που δεν υπήρχαν πριν μερικά χρόνια, δυσκολεύει τη αφομοίωση τους. Τα τελευταία χρόνια έχουν αναπτυχθεί νέες μέθοδοι διδασκαλίας που αφορούν νέες παιδαγωγικές μεθόδους αλλά και τρόπους βοήθειας των μαθητών με τη χρήση του διαδικτύου και νέων τεχνολογικών μέσων, εύχρηστων και απλών για τη χρήση τους σε καθημερινό ίσως επίπεδο από τον καθηγητή. Σε αυτή την κατηγορία ανήκουν τα εργαλεία Web 2.0 τα οποία είναι δωρεάν (τα περισσότερα) και φτιαγμένα κατάλληλα για να διευρύνουν το γνωστικό επίπεδο των μαθητών ευχάριστα και εναλλακτικά.=====

__**Βιβλιογραφία**__

 * =====Ηλεκτρονική Εγκυκλοπαίδεια Wikipedia=====
 * =====Υλικό υπολογιστών Κ. Πεκμεστζή, Ι. Βογιατζή, Στ. Κουνάδη, Χρ. Μελέτη, Π. Μπουγά, Ι. Συφναίου=====
 * =====Διδακτικές Προσεγγίσεις και Εργαλεία για τη διδασκαλία της Πληροφορικής, Μ. Γρηγοριάδο=====

Ο Κουτσάκης Ηλίας αξιολόγησε τις εργασίες των Σάνη-Δούσκας και Πεπές-Κωνσταντόπουλος Ο Σιαμούρης Αναστάσιος αξιολόγησε τις εργασίες των Γασπάρη-Χατζόπουλο-Κοντό και των Γιακουμή-Μπεγέτη-Σταυρόπουλο

=__Η ΕΡΓΑΣΙΑ ΕΙΝΑΙ ΕΤΟΙΜΗ ΓΙΑ ΑΞΙΟΛΟΓΗΣΗ__=

include component="comments" page="koutsakis_siamouris" limit="10"
 * Αξιολόγηση Σχεδίου μαθήματος και Μαθησιακού Αντικειμένου **